Housemarquen pojat olivat männävuonna ihan Amerikassa asti. Kannatti käydä, sillä Resogun sai eräässä pelitapahtumassa kiiltävän pokaalin. Samassa tapahtumassa hengaili myös pelejä 1970-luvulta saakka työstänyt Eugene Jarvis, jonka Defender on enemmänkin kuin pelkkä innoittaja ja esikuva Resogunille.

Sitten tapahtui monta asiaa, joiden seurauksena Eugene Jarvis saapui tällä viikolla Suomeen, esitelmöi yleisölle – ja Housemarque kertoi eilen tekevänsä uutta peliä Eugenen kanssa.

Äärimmäisen adrenaliinihurmeisista peleistä tunnettu Jarvis aloitti pelinteon 70-luvulla flipperien parissa. Sen jälkeen kaveri on tehnyt monia klassikkotason kolikkopelejä, ja tekee muuten edelleen. Ja seuraavaksi myös jotain vielä tarkemmin määrittelemätöntä peliä suomalaisen Housemarquen kanssa.

Myös Housemarque tunnetaan raivoisan hyvistä toiminta/räiskintäpeleistä, joten ainakin periaatteessa kuulostaa siltä, että nyt on luvassa jotain järkyttävän upeaa ja zonettavaa.

Jarvis kertoo, että hän tykkää kovasti Housemarquen Defender-tulkinnasta. Niin kovasti, että hän tekee nyt yhteistyötä jonkun ulkopuolisen firman kanssa ensimmäistä kertaa sitten 90-luvun.

Eugene Jarvisin yhteistyö paljastetaan – Jarvis vihjaa vähän tulevasta pelistä.

Lisätietoja: http://www.housemarque.com/

Lisää aiheesta

Dead Nation Apocalypse Edition (PS4)

Housemarque haastattelussa 1: kammarikooderivuosien muistelua

Outland (PS3, Xbox 360)

PlayStation 4 -julkaisupelit testissä 3: Blacklight Retribution, Killzone: Shadow Fall, Resogun

Stardust – retrohaastattelu suomipelien muinaisuudesta

Super Stardust HD (PS3)